Man kan øke genus til en flate ved å sy på et handtak som topologisk ser ut som en torus. Man klipper et hull i flaten og et tilsvarende hull i torusen og syr de to åpningene sammen. Dermed har genus blitt en enhet større. På dette viset kan man si at genus til en kompakt flate teller hvor mange handtak man må sy på en kuleflate for å få en flate med samme topologi. Mer direkte sier genus   hvor mange handtak flaten har.